**Gulács Község Önkormányzata Helyi Választási Bizottságának 2018. június 21. napján megtartott nyílt ülésének**

**tárgysorozata**

**jegyzőkönyve**

**határozata**: 1

**Száma**: 1228-5/2018.

**T Á R G Y S O R O Z A T A**

**1.) Megüresedett önkormányzati egyéni listás képviselői mandátum betöltése**

Gulács, 2018. június

 **Szécsiné Szarka Anikó**

 HVB elnök

**J E G Y Z Ő K Ö N Y V**

**Készült:** Gulács Község Önkormányzata Helyi Választási Bizottságának2018. június 21. napján megtartott nyílt üléséről.

**Az ülés helye:** Községháza ülésterme

**Jelen vannak**: Szécsiné Szarka Anikó Helyi Választási Bizottság elnök

 Szarkáné Duló Pálma Helyi Választási Bizottság elnökhelyettes

 Csákányóczki Tamásné Helyi Választási Bizottság tag

**Tanácskozási joggal jelen van**: Vassné Szűcs Róza jegyző

A jegyzőkönyvet készítette Fekete Lászlóné köztisztviselő

**Szécsiné Szarka Anikó Helyi Választási Bizottság elnök** Üdvözli a megjelent Helyi Választási Bizottság tagokat, jelenlévőket. Megállapítja, hogy az 5 Helyi Választási Bizottság tagból 3 tag jelen van, az ülés határozatképes.

A z elnök kéri, hogy aki a meghívóban szereplő napirendet elfogadja - kézfelemeléssel jelezze.

A szavazás eredménye 3 igen szavazat.

A Helyi Választási Bizottság 3 igen szavazattal az alábbi napirendet fogadja el:

1. **Megüresedett önkormányzati egyéni listás képviselői mandátum betöltése**

Előterjesztő: Szécsiné Szarka Anikó Helyi Választási Bizottság elnök

**Szécsiné Szarka Anikó Helyi Választási Bizottság elnök** Tájékoztatja a jelenlévőket, 2014. évi egyéni listás választási eredmény jegyzőkönyvéről. A soron következő Kovács Róbert 144 szavazatot kapott.

Kovács Róbert részére kiküldtük az elfogadó nyilatkozatot, a képviselő összeférhetetlenségének megállapítására szóló nyilatkozatot. A felkérést elfogadta.

Az előterjesztés alapján dönteni kell a Helyi Választási Bizottságnak.

A megbízólevél átadására 2018. június 27. napján kerül sor, Képviselő-testület ülés keretében.

*Az elnök kéri, hogy aki elfogadja a határozati-javaslatot – kézfelemeléssel jelezze.*

A Helyi Választási Bizottság 3 igen szavazattal alábbi határozatot hozta:

**1/2018. (VI. 21)**

**HVB határozat**

A Gulácsi Helyi Választási Bizottság rögzíti, hogy Siket Sándor József Gulács Község Önkormányzata Képviselő-testülete tagjaként egyéni listás mandátuma 2018. május 30. napjával való elhalálozása miatt – *megüresedett önkormányzati egyéni képviselői mandátum betöltése*  érdekében az alábbi döntést hozta.

1. A Gulácsi Helyi Választási Bizottság rögzíti, hogy az önkormányzati képviselők és polgármesterek 2014. október 12. napján megtartott egyéni listás képviselői választás – HVB által hitelesített - szavazóköri összesített eredmény jegyzőkönyvéből megállapítja, hogySiket Sándor József Gulács Község Önkormányzata Képviselő-testülete tagjaként egyéni listás mandátuma 2018. május 30. napjával való elhalálozása miatt **megüresedett önkormányzati képviselői mandátumot** az illetékes és hatáskörrel rendelkező HVB  **Kovács Róbert részére adja át,** figyelemmel Kovács Róbert írásban tett nyilatkozatában foglaltakra is, melyben *vállalta Gulács Község Önkormányzata Képviselő-testületében megüresedett önkormányzati képviselői mandátum betöltését, a képviselő tisztség viselését, továbbá arra a tényre támaszkodva, hogy Kovács Róbert továbbra is rendelkezik választójoggal.*
2. Felkéri a HVB az Elnökét arra, hogy Kovács Róbert önkormányzati képviselői beiktatásán Gulács Község Önkormányzata Képviselő-testülete soros ülésén *olvassa elő az önkormányzati képviselői eskü szövegét* és ezt követően adja át számára az önkormányzati képviselővé választását igazoló - általa aláírt – *megbízólevelet.*

Végrehajtás határideje: elhalálozást követő soros ülés időpontja (2018-06-21.)

Végrehajtásért felelős: HVB Elnöke

1. A Gulácsi HVB felkéri a Tarpai HVI Vezetőjét, hogy a település jegyzőjeként, ezen határozatban foglaltak végrehajtása érdekében szükséges további intézkedéseket tegye meg.

Végrehajtás határideje: folyamatos

Végrehajtásért felelős: jegyző, HVI Vezetője

Ezen határozat ellen – jogszabálysértésre való hivatkozással – illetve a mérlegelési jogkörrel hozott határozattal szemben, a határozat meghozatalától számított 3 napon belül a megüresedett önkormányzati képviselői mandátum elbírálására jogosított hatáskörrel és illetékességgel rendelkező Helyi Választási Bizottsághoz (Gulács, Rákóczi u. 12. ) illetékmentes *fellebbezés nyújtható be,* - a Szabolcs Szatmár-Bereg Megyei Területi Választási Bizottsághoz címezve (Nyíregyháza, Hősök tere 5.alá) személyesen, levélben, telefaxon, vagy elektronikus levélben, úgy hogy az legkésőbb 2017.junius 26.. (hétfőn) de. 8 óráig a HVB-hez beérkezzen.

A megadott határidő jogvesztő.

A *fellebbezésnek tartalmaznia kell:* a kérelem jogalapját, a fellebbezés benyújtójának nevét, lakcímét – és ha az a lakcímétől eltér – postai értesítési címét, a benyújtó személyi azonosítóját. A fellebbezés tartalmazhatja a benyújtójának telefaxszámát vagy elektronikus levélcímét. A fellebbezésben új tények és bizonyítékok is felhozhatók.

**I n d o k o l á s**

A Helyi Választási Iroda Vezetője által a tárgyban illetékes és hatáskörrel rendelkező Helyi Választási Bizottság Elnökénél kezdeményezett eljárásban a Bizottság Siket Sándor József egyéni listás képviselő elhalálozása miatt a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 29. § (1) bekezdés i) pontja szerint biztosított jogalapon - a képviselő halálával – tudomásul vette az 1/2018. (VI. 21.) HVB határozatában képviselő úr figyelmét arra, hogy az Mötv. 28. § (1) bekezdése értelmében a „ A helyi önkormányzati képviselő (a továbbiakban: önkormányzati képviselő) megbízatása, jogai és kötelezettségei a megválasztásával keletkeznek.

A megüresedett önkormányzati egyéni képviselői mandátum következtében az arra hatáskörrel és illetékességgel rendelkező Gulácsi Helyi Választási Bizottságnak gondoskodnia kell a 2014. október 12. napján megtartott önkormányzati képviselők és polgármester választáson készült egyéni képviselői szavazóköri eredmény jegyzőkönyv általa hitelesített adatai alapján, a *megüresedett mandátum betöltéséről.*

Az önkormányzati képviselők jogállásának egyes kérdéseiről szóló 2010. évi L. törvény 21. § (1) bekezdése értelmében: *ha az egyéni listáról megválasztott képviselő helye üresedik meg, helyére a legtöbb szavazatot elért jelölt lép.*

A HVB megállapította, hogy a választás napján általa hitelesített eredmény jegyzőkönyv tanúsága szerint a *szavazatszám szerinti sorrendben a következő legtöbb (144) szavazatot elért jelölt Kovács Róbert független jelölt.*

A képviselő jelölt írásban tett nyilatkozatában *vállalta Gulács Község Önkormányzata Képviselő-testületében megüresedett önkormányzati képviselői mandátum személyével való betöltését, az önkormányzati képviselői tisztség viselését.*

A HVB rögzítette, hogy Kovács Róbert, továbbra is rendelkezik választó joggal.

A HVB a hivatkozott jogszabályi rendelkezések és a 2014. október 12. napon megtartott önkormányzati képviselői választás szavazóköri eredmény jegyzőkönyve alapján, az önkormányzati képviselő halála miatt *megüresedett önkormányzati képviselői mandátumot az egyéni listán soron következő legtöbb érvényes szavazatot elért Kovács Róbert (Gulács, József A. u. 28.sz. alatti lakos) számára adta ki*  és felkérte a HVB Elnökét arra, hogy a jelölt önkormányzati képviselői tisztségébe való beiktatásakor, a Gulács Község Önkormányzata Képviselő-testülete (a képviselő halál idejét követő) soros ülésén olvassa elő a Magyarország helyi önkormányzatairól szóló 2011. évi CLXXXIX. törvény 28. § (2) bekezdése szerinti *képviselői eskü szövegét,* ezt követően pedig adja át a tisztségébe beiktatott képviselő úr számára az általa aláírásával hitelesített *képviselői megbízólevelet.*

A HVB felkérte a Helyi Választási Iroda Vezetőjét, a teleülés jegyzőjeként eljárva, további tárggyal összefüggő szükséges intézkedések megtételére.

A határozat meghozatala a Ve. 13. § (1) bekezdésén és a 21. § (1) bekezdésére hivatkozással történt.

A jogorvoslati eljárásról szóló tájékoztatás a választási eljárásról szóló 2013. évi XXXVI. törvény 221. § (1) bekezdése, a 223. § és a 224. § (1)-(3) bekezdésén alapul.

 Szécsiné Szarka Anikó Vassné Szűcs Róza

 Helyi Választási Bizottság Elnöke Helyi Választási Iroda Vezetője

Határozatról értesítést kap:

* Kovács Róbert (Gulács, József A. u. 28. sz. alatti lakos) a megüresedett önkormányzati képviselői tisztség várományosa
* Gulács Helyi Választási Bizottság Tagjai (Helyben)
* Gulács Helyi Választási Iroda Vezetője,
* Gulács Község Önkormányzata Polgármestere és általa a Képviselő-testület
* Irattár

Szécsiné Szarka Anikó Helyi Választási Bizottság elnöke megköszönte a megjelenést, az ülést bezárta.

**Szécsiné Szarka Anikó Vassné Szűcs Róza**

 elnök jegyző